**Výzva** **na predkladanie ponúk**

v rámci zriadeného dynamického nákupného systému (ďalej len „DNS“): **„Odstraňovanie grafitov, nanášanie antigrafitových náterov pre potreby MARIANUM - Pohrebníctvo mesta Bratislavy“**

1. **Identifikácia verejného obstarávateľa /obstarávateľa**

Názov: MARIANUM – Pohrebníctvo mesta Bratislavy

Sídlo: Šafárikovo námestie 3, 811 02 Bratislava

IČO: 17330190

Kontaktná osoba: Ing, Milan Hamala

E-mail: vo@marianum.sk

 milan.hamala@marianum.sk

Telefón: +421 2 50 700 118

1. **Všeobecná špecifikácia predmetu zákazky**

Názov: Odstránenie grafitov z pomníka Míľnik Sovietskej armády a Pamätníka SNP

CPV:

**Hlavný predmet**

 Hlavný slovník:

 90690000-0 Služby na odstraňovanie grafitov

 **Doplňujúce predmety**

 Hlavný slovník:

45442000-7 Nanášanie ochranných vrstiev

90512000-9 Služby na prepravu odpadu

90513000-6 Služby na spracovanie a likvidáciu nie nebezpečného odpadu

 60000000-8 Dopravné služby (bez prepravy odpadu)

Druh: služby

Elektronická aukcia: Nie

1. **Opis predmetu zákazky**

Predmetom zákazky je odstraňovanie grafitov z dvoch objektov: z pomníka Míľnik Sovietskej armády a Pamätníka SNP:

**1. Odstránenie grafitov - Míľnik Sovietskej armády – pomník gardovým oddielom – Pamätihodnosť mesta Bratislavy – Mestský ústav ochrany pamiatok**

odstránenie nežiadúcich grafitov od neznámeho páchateľa, ktorý znehodnotil pamätihodnosť Míľnik Sovietskej armády – pomník gardovým oddielom nachádzajúci sa na Lamačskej ceste v Bratislave. Grafitmi sa poškodilo aj pôvodné zlatené písmo.

Na pomníku je nápis: „Česť a sláva hrdinským oddielom sovietskej gardovej pechoty a jazdy, ktoré 4. apríla 1945 smelým útokom oslobodili Bratislavu od hitlerovských okupantov.“

Popis: Kamenný míľnik venovaný Sovietskej armáde – gardovej pechote, ktorá týmto smerom dňa 5.4.1945, po oslobodení Bratislavy postupovala, aby oslobodila ďalšie miesta našej republiky. Míľnik má tvar na jednej strane skoseného hranola, na jednej strane je text v slovenskom jazyku, na druhej v ruskom jazyku. Na bočnej strane je dekorácia z lipových listov. Podobné míľniky sú umiestnené aj na ďalších ťahoch do Bratislavy, označujú vstupné alebo výstupné miesta, prípadne smery, ktorými Sovietska armáda vstúpila do Bratislavy.

Žulové trojboké pylóny sú zalomené do tvaru šípky, ktorá ukazuje smer. Míľniky boli odhalené 3.apríla 1960, autormi sú sochár Ladislav Snopek a architekt Ladislav Beisetzer.

Miľník Sovietskej armády – pomník gardovým oddielom je z červenej žuly nepravidelného pôdorysného tvaru, zláteným rytý text na prednej strane v slovenskom jazyku a na zadnej strane v ruskom jazyku.

Rozmery: 50x190x40 cm

Rok odhalenia: 1960

Autori diela: Ladislav Snopek, Ing. arch. Ladislav Beisetzer

Elektrina a voda sa nenachádza na pozemku.

Adresa: Lamačská cesta, 841 03 Bratislava

Poškodená - plocha je cca 45 x 60 cm

**2. Odstránenie grafitov -Pamätník SNP -Národná kultúrna pamiatka: číslo 655/0**

Adresa: Námestie SNP, Bratislava, Staré mesto

Autor diela: akad. soch. Ján Kulich v spolupráci s architektom Dušanom Kuzmom

Voda: Nachádza sa na pozemku

Elektrina: Na pozemku sa nachádza rozvodná elektrická skrinka, kde je 200 – 380 voltov ale tá nie je v našej správe. Jedine osloviť okolité reštaurácie, bary.

Parkovanie: Obmedzené

Pamätník bol vybudovaný na pamäť Slovenského národného povstania. Pri jeho návrhu sa rátalo so zhromažďovacou funkciou, čo sa odrazilo vo vytvorení dláždenej plochy v predpolí pamätníka.. Sochárska výzdoba pozostáva z postavy partizána so samopalom v nadživotnej veľkosti, ktorý stojí v popredí pred dvojicou žien v nadživotnej veľkosti. Za súsoším sa nachádza stena s epitafom, úryvkom básne:

„Pamätaj, živý, na rok štyridsiaty štvrtý, keď odhodlaní na smrť povstali proti fašistickej smrti synovia verní a holou hruďou zaštítili mať. To broneli už zore, ktoré rozžal na obzore Stalingrad.“

 Terén v okolí sôch je modelovaný terasami rôznych výšok. Areál bol pôvodne dotvorený tromi večnými ohňami (symbolmi partizánskych vatier) a parkovou úpravou zelene. Sochy sú odliate z bronzu.; terasy a múrik sú obložené bledým prírodným kameňom. Pomník vznikol v roku 1974 pri príležitosti 30.výročia Povstania. Sochárska výzdoba je stvárnená v zjednodušenom realistickom výraze.

Poškodená - plocha je cca 80 x 450 cm

Realizácia: do 4 týždňov od odoslania objednávky.

Objednávka s VOP

Spôsob odstraňovania je know how každej firmy, ktorá bude čistenie realizovať, preto ho nebude verejný obstarávateľ predpisovať. Dôležité však je, aby spôsob čistenia bol neabrazívny a nespôsoboval narušenie povrchu a štruktúru kameňa a zároveň, aby ho zhotoviteľ počas realizácie prác mal odsúhlasený zodpovedným reštaurátorom.

1. **Predpokladaná hodnota zákazky**

3 500,00€ bez DPH

1. **Rozdelenie zákazky na časti**

Zákazka nie je rozdelená na časti

1. **Miesto a čas plnenia predmetu zákazky:**

**Miesto:** dve lokality v zmysle bodu 3.

**Typ zmluvného vzťahu:** Objednávka s VOP

1. **Hlavné podmienky financovania :**

Predmet zákazky bude financovaný z vlastných zdrojov na základe faktúry. Faktúra bude mať 30-dňovú lehotu splatnosti odo dňa jej doručenia. Súčasťou faktúry bude súpis poskytnutých služieb v stanovených jednotkových množstvách. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

1. **Podmienky účasti uchádzačov:**

Podmienky účasti boli požadované pri zaraďovaní do DNS

1. **Komunikácia a vysvetľovania:**

Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE prevádzkovaného na elektronickej adrese: https://josephine.proebiz.com/sk/. Tento spôsob komunikácie sa týkaakejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

1. **Predkladanie ponúk:**

**Lehota:** 3. 3. 2025 - do 10:00 hod.

**Spôsob: prostredníctvom systému JOSEPHINE na adrese:**

<https://josephine.proebiz.com/sk/tender/64547/summary>

Ponuka sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Verejný obstarávateľ odporúča uchádzačom predkladať ponuku v dostatočnom časovom predstihu. Ponuka uchádzača predložená po uplynutí lehoty na predkladanie ponúk nebude zaradená do procesu vyhodnocovania ponúk**.**

1. **Obsah ponuky:**

Ponuka musí obsahovať riadne vyplnený a podpísaný:

1. Návrh na plnenie kritéria (podľa prílohy č. 1)
2. Návrh postupu odstraňovania grafitov s uvedením technológie a použitých materiálov, vrátane súhlasného stanoviska zodpovedného **reštaurátora**, konkrétne:
	* v  prípade **Pamätníka na Námestí SNP**, reštaurátor, fyzická osoba, ktorá má odbornú spôsobilosť v zmysle §33 ods. 7 písm. b) a c) pamiatkového zákona v nadväznosti na §5 a §5a zákona NR SR č. 200/1994 Z.z. o komore reštaurátorov a o výkone reštaurátorských činností jej členov v znení neskorších predpisov (so špecializáciou na reštaurovanie kamenných sôch a prvkov). aj reštaurátorov s príslušnou špecializáciou na reštaurovanie kamenných architektonických článkov a/alebo kamenných sôch, ktorí práce budú vykonávať pod dozorom reštaurátora, ktorý spĺňa požiadavky predchádzajúceho odstavca tohoto bodu.
	* v prípade **Miľníka Sovietskej armády**, reštaurátor, fyzická osoba, ktorá má odbornú spôsobilosť podľa § 5 ods. 2 písm. a) zákona č. 200/1994 Z.z. o komore reštaurátorov a o výkone reštaurátorskej činnosti jej členov s príslušnou špecializáciou na reštaurovanie kamenných architektonických článkov a/alebo kamenných sôch, aj reštaurátorov s príslušnou špecializáciou na reštaurovanie kamenných architektonických článkov a/alebo kamenných sôch, ktorí práce budú vykonávať pod dozorom reštaurátora, ktorý spĺňa požiadavky predchádzajúceho odstavca tohoto bodu.

Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

1. **Kritériá na vyhodnotenie ponúk:**

Kritériom na vyhodnotenie ponúk je najnižšia celková cena v EUR bez DPH.

Celková cena za predmet zákazky musí obsahovať všetky náklady súvisiace s predmetom zákazky.

V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

1. **Ďalšie informácie:**
2. Verejný obstarávateľ označí za úspešného uchádzača s najlepším návrhom na plnenie kritérií,
3. Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný.
4. Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.

**Prílohy:**

Príloha č. 1 – Návrh na plnenie kritérií

Príloha č. 2. Fotodokumentácia

Príloha č. 3 – Vzor objednávky s VOP a samotné VOP